Благодатен огън – Уикипедия
(пренасочване от Свещен огън)
Благодатен, или още Свещен огън, е огън, запален по свръхестествен начин според православните християни. Това става всяка година вечерта на Страстна събота, деня преди православния Великден, в храм „Възкресение Христово“, построен точно върху Божи гроб в Йерусалим. Православните християни твърдят, че слизането на Благодатния огън е чудо.[1] В първите минути след запалването този огън има уникалното свойство да не излъчва топлина и да не изгаря. Огънят възниква над Божи гроб като стълб от синя светлина, от който патриархът запалва свещи. Понякога се запалват спонтанно свещите и лампите около църквата.[2] Патриархът изнася огъня пред църквата, откъдето вярващите го разнасят, а в някои случаи бива пренасян със специални самолети до по-далечни православни страни като България и Гърция[3].
Единственият случай, за който се твърди,[4] че Огънят е слязъл извън пределите на храма, бил през 1579 г. Представители на арменската църква подкупили местната градска управа да получат изключителното право да получат огъня и да честват Пасха в храма. Патриарх Софроний и православните поклонници не били допуснати нито в параклиса над Божия гроб, нито въобще в храма, а били изгонени да се молят на входа. Въпреки че арменският патриарх прекарал целия ден в молитви, чудото не се случило. Вместо това огънят лумнал извън храма, точно пред православния патриарх. Предизвиканите сред миряните вълнения разгневили турските власти и те постановили пасхалната церемония винаги да се води от православния патриарх, а арменският архиерей да го следва и никога да не взема пряко участие в получаването на огъня.
Според Шихаб ал-Дин ал-Карафи владетелят Ал-Музам Тураншах е разобличил мошеничеството на Свещения огън, но е оставил монасите да продължат с измамата в замяна на пари.[5]
През 1238 г. папа Григорий IX денонсира Свещения огън като измама и забранява на францисканци да участват в церемонията. Много християни остават неубедени относно явлението.[6]
През 2005 г. в жива демонстрация по гръцката телевизия Михалис Калопулос, автор и историк на религията, потапя три свещи в бял фосфор. Свещите спонтанно се запалват след около 20 минути, поради свойствата на самозапалване на белия фосфор при контакт с въздух.[7]
↑ Православен речник. // Pravoslavieto.com. Посетен на 08/03/2007.
↑ Description of the Miracle of Holy Fire that happens every year in Jerusalem. // holyfire.org.
↑ The Holy Fire Arrives in Athens From Jerusalem. Areti Kotseli. 14 април 2012. Greek Reporter.
↑ Златина Иванова. Огънят, който слиза от небето. // Двери.БГ. Посетен на 08/03/2007.
↑ Muslim-Christian Polemics across the Mediterranean: The Splendid Replies of Shibab al-Din al-Qarafi, от 684 до 1285, стр. 61. ISBN 9789004285606
↑ Four Paths to Jerusalem: Jewish, Christian, Muslim, and Secular Pilgrimages, 1000 BCE to 2001 CE, илюстрирано издание, стр. 77 ISBN 9780786412648
↑ Видео в YouTube
Сайт holyfire.org, посветен на благодатния огън
„Църковна делегация ще донесе Свещения огън на 7 април“, Дарик, 4 април 2007
Очистващият огън, статия от Татяна Шутова
Тайната на светия огън, статия от Николай Писовой
Взето от „https://bg.wikipedia.org/w/index.php?title=Благодатен_огън&oldid=9488139“.
Последна промяна: в 19:41, на 24 май 2019